Source: http://kalender.piibel.net/kal/?fontsize=serif&keel=et&viewmode=&year=2018&month=4&fontsize=12
Timestamp: 2019-06-26 16:06:18+00:00

Document:
Kalender aprill 2018
APRILL KUU LOOSUNG: Jeesus Kristus ütleb: "Rahu olgu teile! Nõnda nagu minu Isa on mind läkitanud, nõnda läkitan ka mina teid!" Jh 20,21
1. ÜLESTÕUSMISPÜHA Kristus ütleb: Ma olin surnud, ja vaata, ma olen elav ajastute ajastuteni, ja minu käes on surma ja surmavalla võtmed! Ilm 1,18 Mk 16,1-8; 1Kr 15,1-11; Jh 20,1-10 Jutlus: 1Sm 2,1-2.6-8a
1. Pühapäev Kui sa võtad kuulda Issanda, oma Jumala häält - õnnistatud oled sa linnas ja õnnistatud oled sa väljal. 5Ms 28,2-3 Olgu sul meeles Jeesus Kristus, kes on üles äratatud surnuist. 2Tm 2,8 Teoloogiline keigarlus, kus keegi edvistab, kui palju keeli ta oskab, raamatuid on lugenud või kui palju võõrsõnu ta tunneb, ei ole heaks tooniks tõsises usulises süvenemises. Tõeline vaimulik tarkus toetub alati ilmutuse faktilisele küljele, mida edastab Piibel, püüdes seda kaasaegsete mõistete abil sõnumiks teha meile tänapäeval. Arne Hiob
2. ÜLESTÕUSMISPÜHA Lk 24,13-35; 1Kr 15,12-20; Jh 20,11-18 Jutlus: 1Kr 15,50-58
2. Esmaspäev Mu Jumal, päeval ma hüüan, aga sa ei vasta, ja ööselgi, kuid ei leia enesele rahu. Ps 22,3 Jüngrid ütlesid Jeesusele: "Jää meie juurde, sest õhtu jõuab ja päev on juba veeremas! Ja tema läks sisse, et nende juurde jääda." Lk 24, 29 Kristliku mõtiskluse siht on asetada oma mina asemele Kristus. Mõtiskleja ei räägi enesele ega kuula iseennast, vaid näeb ja kuuleb Kristust. Keha ja hingega asetub tema mõte ja süda tähelepanelikult Jeesus naatsaretlase sõna ja olemuse ette. Alistudes juuresolevale Kristusele, keskendub inimene kuulama Teda. Jörg Zink
3. Teisipäev Nad on pööranud mu poole kukla, aga mitte näo. Ent oma hädaajal nad ütlevad: "Tõuse ja päästa meid!" Jr 2,27 Kas sa ei saa aru, et Jumala heldus tahab sind juhtida meelt parandama? Rm 2,4 Meeleparandus on Jumala kutse ning pöördumine on selle teostamine praktikas. Taoline pöördumine on radikaalne, sest pöördudes inimene tunnustab Jumala tahet ja kuuletub sellele. Pöördumisega kaasneb kõlbeline uuenemine. See on tervenemine. Elmar Salumaa Jh 20,1-10; Jh 20,19-23
4. Kolmapäev Sina olid mulle abiks ja su tiibade varju all ma võin hõisata. Ps 63,8 Jumalast Sündinu hoiab teda, ja tige ei puutu temasse. 1Jh 5,18 Kes siin võitlustes küll jõuab seista, Issand, Sinuta? Kes Su poolt ei ole, leiab, et Su vastu sõdib ta. Oma kilbiga meid hoia, oma Vaimuga meid võia. KLPR 159:4. Johannes Rothen Jh 20,11-18; Jh 20,24-31
5. Neljapäev Pöörduge minu poole ja laske endid päästa, kõik maailma ääred, sest mina olen Jumal ja kedagi teist ei ole! Js 45,22 Jeesus Kristus on lepitusohver meie pattude eest, kuid mitte üksnes meie, vaid ka terve maailma pattude eest. 1Jh 2,2 Jeesus läheb ristile, jättes ainsana maksma Jumala tahte. Nii võidab Ta meid Jumalale tagasi. Ta ei sunni ega käi peale, vaid kutsub ja ootab. Et me ise läheksime Tema hääle peale, et me laseksime ennast koguda ja Temast juhtida. Jaan Kiivit jun Jh 21,1-14; Jh 21,1-14
6. Reede Kui Issand tõi tagasi Siioni vangid, siis olime nagu unenägijad. Ps 126,1 Kui Jeesus nädala esimesel päeval vara oli üles tõusnud, näitas ta end esmalt Maarja Magdaleenale, kellest ta oli seitse kurja vaimu välja ajanud, ja too läks ja kuulutas neile, kes olid tulnud koos temaga, kui nad leinasid ja nutsid. Mk 16,9-10 Jeesuse tee ja töö ei lõppenud ristil. Surm ristil oli vältimatu, ent ei olnud lõpp-punkt. Meie lootus, et Tema on meie Lunastaja, rajaneb tõigal, et Ta tõusis surnuist üles. Just ülestõusmine on uue elu alus. Toomas Paul Lk 24,36-47; Jh 21,15-19
7. Laupäev Nende hõbe ja kuld ei päästa neid Issanda vihapäeval. Hs 7,19 Mida te iganes olete jätnud tegemata kellele tahes mu kõige pisematest vendadest, seda te olete jätnud tegemata minulegi. Mt 25,45 Kes kõik ilma kasuks saanud, hinge kas ei kaota nad? Jumalat, kes meie Looja, kas nad pole unustand? Kas nad pole salgand seda, mis teeb jäävalt rikkaks meid; et siin ilmas valitseda müünud maha südameid? KLPR 460:2. Andres Põder Lk 24,1-12; Jh 21,20-25
2. ÜLESTÕUSMISAJA PÜHAPÄEV (QUASIMODOGENITI) Kiidetud olgu Jumal, meie Issanda Jeesuse Kristuse Isa, kes oma suurest halastusest on meid uuesti sünnitanud elavaks lootuseks Jeesuse Kristuse ülestõusmise läbi surnuist. 1Pt 1,3 Jh 20,19-29; 1Pt 1,3-9; Ps 84 Jutlus: Kl 2,12-15
8. Pühapäev Jumala ingel hüüdis taevast Haagarit ning ütles temale: Mis sul viga on, Haagar? Ära karda, sest Jumal on kuulnud poisi häält seal, kus ta on. Tõuse, tõsta poiss üles ja võta ta käekõrvale, sest ma tahan temast teha suure rahva! 1Ms 21,17-18 Nõnda siis ei sõltu see inimese tahtest ega pingutusest, vaid Jumalast, kes halastab. Rm 9,16 Usk peab andma häid vilju ja tegusid ning häid tegusid, mida Jumal on käskinud teha, peab tegema Jumala pärast ja mitte lootma nendega Jumala armu ära teenida. Sest me saame patud andeks ja õigeks usu tõttu Kristusesse. Augsburgi usutunistus
9. Esmaspäev Õiglane on tema, Issand, sest mina olen tõrkunud tema käsu vastu. Nl 1,18 Rahu Jumal, kes igavese lepingu verega on surnuist üles toonud lammaste suure Karjase, meie Issanda Jeesuse, valmistagu teid kõiges heas tegema tema tahtmist. Hb 13,20-21 Inimese tahtmise jõud saadab mõndagi korda, aga Jumala tahtmine on igavene, kõigevägevam ramm ja vägi. See voolab Püha Vaimu sõna läbi nende sisse, kes nõuavad Jumala teerada oma elus kõndida ning toidab neid magusamini kui mesi, tugevamini kui leib. Rudolf Gottfried Kallas 1Ms 32,22b-32; Ef 1,1-10
10. Teisipäev Mu ema üsast alates oled sina minu Jumal. Ps 22,11 Paulus kirjutab: "Ma olen veendunud selles, et see, kes teis on alustanud head tööd, lõpetab selle enne Kristuse Jeesuse päeva." Fl 1,6 Oh Jeesus, Sa mu kaitseja, Sinuga lähen kartmata! Päeval ja öösel, kõikidel teedel jää, Jeesus, Sa mind varjama. KLPR 441:1. Tundmatu autor Ii 42,7-13(14-17); Ef 1,11-14
11. Kolmapäev Issand, vägede Jumal, kes on nii võimas kui sina, Issand? Ja sinu ustavus on sinu ümber. Ps 89,9 Jeesus Kristus on ustav tunnistaja, esikpoeg surnuist ja maa kuningate valitseja. Ilm 1,5 Jeesus, näita oma jõudu, eks Sa ise selgelt näed minu vaese hinge puudust, eks see meelt Sul härdaks tee? Küllap tahad päästa mind, patust, et ma teeniks Sind! ULR 237:1. Js 66,6-13; Ef 1,15-23
12. Neljapäev Jumal, ole mulle armuline oma heldust mööda, kustuta mu üleastumised oma rohket halastust mööda! Ps 51,3 Jeesuses Kristuses on meil lunastus tema vere läbi, üleastumiste andekssaamine tema armu rikkust mööda. Ef 1,7 Pühitsuselu ja püha elu ei ole täiesti patuta elu, vaid elu alatises pattude andeksandmises. Meie pühitsus on Kristus, kelles meil on lunastus Tema vere läbi, mis teeb meid alati puhtaks kõigest patust. Harald Põld Jh 17,9-19; Ef 2,1-10
13. Reede Vaata, siin ma olen, Issand tehku minuga, nagu ta silmis hea on! 2Sm 15,26 Siimon Peetrus ütleb Jeesusele: "Issand, sina tead, et sa oled mulle armas. Jeesus ütleb talle: Sööda mu tallekesi!" Jh 21,15 Issand, anna oma sulastele julgust võtta Sinu pakkumist tõsiselt, et Sinu Vaim võiks toimida! Toomas Paul 1Pt 2,1-10; Ef 2,11-22
14. Laupäev Kes käib pimeduses ja kel puudub valgusekuma, see lootku Issanda nime peale! Js 50,10 Tema on meid kiskunud välja pimeduse meelevallast ja asetanud oma armsa Poja kuningriiki. Kl 1,13 Kõik me oleme osaliselt vastutavad maailmas leiduva kurjuse eest, kui me ei võitle endas leiduva pimedusega. Molly Tuby Ap 8,26-39; Ef 3,1-13
3. ÜLESTÕUSMISAJA PÜHAPÄEV (MISERICORDIAS DOMINI) Kristus ütleb: Mina olen hea karjane. Minu lambad kuulevad minu häält ja mina tunnen neid ja nad järgnevad mulle ja mina annan neile igavese elu. Jh 10,11.27.28 Jh 10,11-16(27-30); 1Pt 2,21b-25; Ps 87 Jutlus: 1Pt 5,1-4
15. Pühapäev Issand, ole mulle armuline, sest ma olen nõrkenud! Tee mind terveks, Issand, sest mu hing on väga jahmunud. Ps 6,3.4 Samuti tuleb ka Vaim appi meie nõtrusele: me ju ei tea, kuidas palvetada, nõnda nagu peab, kuid Vaim ise palub meie eest sõnatute ägamistega. Rm 8,26 Mitte sõnade rohkus, vaid rohke usaldus teeb sinu ühenduse Jumalaga toimivaks. Eenok Haamer
16. Esmaspäev Mehe teed on Issanda silme ees ja tema paneb tähele kõiki ta jälgi. Õp 5,21 Mina olen hea karjane ja tunnen omi ja minu omad tunnevad mind. Jh 10,14 Karjane, Sa valvad, oma lambaid hoiad, und ei ole Sul; abiks heldelt tulid, kaitsjaks, kilbiks olid päeva ajal mul, hoia Sa mind öösel ka, mind Su inglid kaitsma tulgu ja mu ümber olgu. KLPR 405:1. Benjamin Schmolck Jh 10,1-10; Ef 3,14-21
17. Teisipäev Eks see ole viia oma kotta viletsad kodutud! Js 58,7 Meie armastame, sest tema on meid enne armastanud. 1Jh 4,19 Hea, mida tehakse kohustusena, ei vii kedagi edasi ega sünnita midagi uut. Seevastu hea, mis kasvab välja spontaansest ligimesearmastusest, on inimelu rikkus, edasiviiv ja loov jõud. Jaan Kiivit jun Mt 9,35-10,1(2-4)5-7; Ef 4,1-6
18. Kolmapäev Vaata, lapsed on pärisosa Issandalt. Ps 127,3 Siis toodi Jeesuse juurde lapsi, et ta paneks oma käed nende peale ja palvetaks. Mt 19,13 Sa lapsed sülle võtad, oh Issand, armsasti; suud neile heldelt annad, Sa räägid lahkesti. Su sees nad elavad, Su kallid, pühad haavad ka neile eluks saavad - nad taeva pärijad! ULR 319:2. Cornelius Becker Jh 17,20-26; Ef 4,7-16
19. Neljapäev Nagu linnud laotavad oma tiivad laiali, nõnda kaitseb vägede Issand Jeruusalemma, kaitseb ja päästab, säästab ja vabastab. Js 31,5 Ometi püsib kindlana Jumala seatud aluskivi, millel on see pitser: Issand tunneb omi. 2Tm 2,19 Kui maailm meid ei avita, vaid jalge alla tallab, siis Jumal isasilmaga veel vaeste peale vaatab. Kui kõik maailm meid kurvastab, meid Jumal siiski rõõmustab - au Jumalale andkem! ULR 30:6. Johann Jakob Schütz Ef 4,(8-10)11-16; Ef 4,17-24
20. Reede Vaata, taevas ja taevaste taevas ei mahuta sind, veel vähem siis see koda, mille ma olen ehitanud. 1Kn 8,27 Jumalat ei ole keegi iial näinud. Kui me üksteist armastame, siis püsib Jumal meis ja tema armastus on saanud meis täiuslikuks. 1Jh 4,12 Mõnikord käsi palveks kokku pannes ehmun: kas tõesti on võimalik, et mina, tolmukübe universumis, olen Jumalale märgatav ja kuuldav, arvestatav?! Piibli tõotused rahustavad siis ja julgustavad jätkama palvet. Jah, tõeline ime on mõõtmatu Jumala kummardumine minu kitsasse südamekambrisse. Armastuse ime! Marcus Hermen Mt 26,30-35; Ef 4,25-32
21. Laupäev Surma võrgud ümbritsesid mind, surmavalla ängistused tabasid mind, ma sattusin ahastusse ja muresse. Aga ma hüüdsin appi Issanda nime: "Oh Issand, päästa mu hing!" Ps 116,3-4 Jüngrid äratasid Jeesuse üles ja ütlesid talle: "Õpetaja, kas sa ei hooli sellest, et me hukkume?" Ja tema tõusis, sõitles tuult ja ütles järvele: "Jää vakka, ole vait!" Ja tuul rauges ja järv jäi täiesti vaikseks. Mk 4,38-39 Õnnelikud on need inimesed, keda juba lapsepõlvest peale on õpetatud lugema hommiku- ja õhtupalveid. Nad teavad, et nad pole maailmas üksinda. Eenok Haamer Jh 14,1-6; Ef 5,1-14
4. ÜLESTÕUSMISAJA PÜHAPÄEV (JUBILATE) Kui keegi on Kristuses, siis ta on uus loodu, vana on möödunud, vaata, uus on sündinud. 2Kr 5,17 Jh 15,1-8; 1Jh 5,1-4; Ps 66 Jutlus: 2Kr 4,16-18
22. Pühapäev Issand, mu Jumal! Sinu juures ma otsin pelgupaika, päästa mind kõigist mu tagakiusajaist ja kisu mind ära nende käest, Ps 7,2 Jeesus palvetas: "Ma ei palu, et sa võtaksid nad ära maailmast, vaid et sa hoiaksid neid kurja eest." Jh 17,15 See on suhtumises kurjadesse vaimudesse õige, et mitte mõelda nendele, ajada need välja oma peast, kuid mitte eeldusel, et vaimumaailma polegi. Aga tõsi see on, et meil tuleb ennast kurjast lahutada ning et lahutamise oluline aspekt on see, et me kurjaga ei tegele, isegi sellele ei mõtle, ehkki teame, et varjatult on ta veel olemas. Arne Hiob
23. Esmaspäev Jaakobist tõuseb täht, Iisraelist kerkib valitsuskepp. 4Ms 24,17 Heitke kõik oma mure tema peale, sest tema peab hoolt teie eest! 1Pt 5,7 Selle asemel, et oma südames protsessida, vihastuda nende peale, kes meid petavad ja meile ülekohut teevad, võta kannatus kannatlikult Jumala käest vastu ja anna see Talle üle Teda usaldades. Ta muretseb sinu eest, Ta võitleb sinu eest! Ema Basilea Schlink 1Ms 1,6-8; Ef 5,15-20
24. Teisipäev Issand, sinu heldus on taevas ja su ustavus ulatub ülemate pilvedeni. Ps 36,6 Jumal, kes rikas on halastusest, oma suure armastuse pärast, millega ta meid on armastanud, kuigi me olime surnud üleastumistes, on meid ühes Kristusega teinud elavaks - armust olete õndsaks saanud. Ef 2,4-5 Normaalses elus ei tule paljudele mõttessegi, et inimene saab ääretult palju rohkem, kui annab - ja et alles tänulikkus teeb elu rikkaks. Dietrich Bonhoeffer 1Ms 1,9–13; Ef 5,21–33
25. Kolmapäev Issand on andnud ja Issand on võtnud; Issanda nimi olgu kiidetud! Ii 1,21 Me teame, et neile, kes Jumalat armastavad, laseb Jumal kõik tulla heaks - neile, kes on tema kavatsuse kohaselt kutsutud. Rm 8,28 Tea, et ilma alandavate vahejuhtumiteta me ei alandu. Õigeusu kirikust 1Ms 1,14-19; Ef 6,1-4
26. Neljapäev Joosep oli seal vangihoones. Aga Issand oli temaga. 1Ms 39,20.21 Valgus paistab pimeduses. Jh 1,5 Kui imeline on Jumal, kes selliseid imesid teeb, et sügavaim kannatus suurimaks rõõmuks muutub! Ema Basilea Schlink 1Ms 1,20-23; Ef 6,5-9
27. Reede Kiida, mu hing, Issandat, ja ära unusta ainsatki tema heategu! Ps 103,2 Kiidetud olgu Jumal ja meie Issanda Jeesuse Kristuse Isa, kes meid on taevast õnnistanud kõige vaimuliku õnnistusega Kristuses. Ef 1,3 Armu kogedes vallandub tänupalve. Tänu ja palve on teineteisega seotud nagu õhk ja hingamine: üht ei saa olla teiseta. Jumalale võlgneme üksnes tänu. Me oleme tänulikud juba selle eest, et Tema võimaldab meil enesega kõnelda. Elmar Salumaa 1Ms 1,24-31; Ef 6,10-17
28. Laupäev Leping, mille ma teen Iisraeli sooga pärast neid päevi, ütleb Issand, on niisugune: ma panen nende sisse oma Seaduse ja kirjutan selle neile südamesse; siis ma olen neile Jumalaks ja nemad on mulle rahvaks. Jr 31,33 Paulus kirjutab: "Teie olete Kristuse kiri, meie teenimistöö läbi valminud kiri, mis ei ole kirjutatud tindiga, vaid elava Jumala Vaimuga." 2Kr 3,3 Üht nime tahan südamesse ma usus kirjutada endale. See paistab minu muredesse kui hele, selge taevapäikene. Su nimi, Jeesus Kristus, igavest' on mulle kõige kallim kõikidest. KLPR 50:2. Hugo Viktor Karl Wühner 1Ms 2,1-3; Ef 6,18-24
5. ÜLESTÕUSMISAJA PÜHAPÄEV (CANTATE) Laulge Issandale uus laul, sest ta on teinud imetegusid. Ps 98,1 Mt 11,25-30; Kl 3,12-17; Ps 98 Jutlus: Ap 16,23-34
29. Pühapäev Sinu oma olen mina, päästa mind! Ps 119,94 Jeesus ütleb: "Maailmas on teil ahastust, aga olge julged, mina olen maailma ära võitnud!" Jh 16,33 Nüüd ole julge, võitle ka, sest võideldes saad võidu sa! Kui kuri vaenlane su ees, siis Jeesus sinu abimees on häda sees. ULR 512:3. Justus Henning Böhmer
30. Esmaspäev Kogu päeva ma sirutan käsi kangekaelse rahva poole, kes iseenese mõtetele järgnedes käib teed, mis ei ole hea, Js 65,2 Jumal teeb nähtavaks oma armastuse meie vastu sellega, et Kristus suri meie eest, kui me olime alles patused. Rm 5,8 Inimese suurim süü pole mitte patud, mida ta teeb - kiusatus on võimas, kuid tema jõud on väike! Inimese suurim süü on, et ta võiks igal hetkel meelt parandada, aga ta ei tee seda. Hassiidid 2Ms 15,(1-11)19-21; Hb 1,1-4

References: Ps 22
 Ps 63
 Ps 126
 Ps 84
 Ps 22
 Ps 89
 Ps 51
 Ps 87
 Ps 6
 Ps 127
 Ps 116
 Ps 66
 Ps 7
 Ps 36
 Ps 103
 Ps 98
 Ps 98
 Ps 119